《过虔州访东溟上人不值闻寓潭江赋此寄赠》
明代·李之世

多为檀那开讲席，独留弟子扫禅关。交游方外情弥重，出世缘中法未閒。

到处逢人脩净土，观心了不住名山。盈盈相望潭溪水，一棹西江载月还。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。